b'\n_START_ARTICLE_\nStockholms-Tidningen\n_START_PARAGRAPH_\nStockholms-Tidningen (kjent som Stocken, StT) var i periodene 1889\xe2\x80\x931966 og 1980\xe2\x80\x931984 en liberal, senere sosialdemokratisk, morgenavis i Stockholm. I dag b\xc3\xa6res navnet av en regional abonnementsavis som kommer i trykt versjon en gang i uken i samarbeid med Aktuellt i Politiken og Ny Tid.\n_START_SECTION_\nStorhetstiden\n_START_PARAGRAPH_\nStockholms-Tidningen ble grunnlagt i 1889, og n\xc3\xa5dde allerede i sutten av 1890-\xc3\xa5rene et opplag p\xc3\xa5 over 100\xc2\xa0000 eksemplarer. I storhetstiden var avisen Sveriges ledende morgenavis og fulgte en liberal, sosialreformistisk og forsvarsvennlig linje. Avisen var sterkt engasjert i stemmerettsbevegelsen og hadde ogs\xc3\xa5 omfattende kulturell dekning. Stockholms-Tidningen var Sveriges st\xc3\xb8rste morgenavis frem til begynnelsen av 1930-\xc3\xa5rene, da Dagens Nyheter overtok tetplassen._NEWLINE_I 1929 ble avisen sl\xc3\xa5tt sammen med Stockholms Dagblad. I 1937 ble avisen kj\xc3\xb8pt av Torsten Kreuger, som solgte den videre til Landsorganisationen (sammen med Aftonbladet). I perioden 1946\xe2\x80\x9356 var Torsten Kreugers s\xc3\xb8nn, Carl Kreuger, sjefredakt\xc3\xb8r. LO drev avisen i ti \xc3\xa5r med store tap (totalt ca. 180 millioner svenske kroner). 27. februar 1966 kom det siste nummeret av Stockholms-Tidningen ut.\n_START_SECTION_\nEt nytt fors\xc3\xb8k\n_START_PARAGRAPH_\nI 1980 gjenoppstod avisen som morgenavis, men ble begj\xc3\xa6rt konkurs av eierne i 1984. Stockholms-Tidningen, som ble ledet av sjefredakt\xc3\xb8r Sven O. Andersson og redaksjonssjef Rolf Alsing, oppn\xc3\xa5dde i l\xc3\xb8pet av disse \xc3\xa5rene \xc3\xa5 f\xc3\xa5 et godt rykte for god journalistikk og flere scoop, som iblant var ubehagelige for eierne. Blant annet lyktes det fotografen Paolo Rodriguez med teleobjektiv i Riksdagshuset \xc3\xa5 avfotografere Kjell-Olof Feldts dikt om de nylig gjennomf\xc3\xb8rte l\xc3\xb8nnstakerfondene (L\xc3\xb6ntagarfonder \xc3\xa4r ett j\xc3\xa4vla skit, men nu har vi baxat dom \xc3\xa4nda hit).\n_START_SECTION_\nI dag: Ukeavis i liten skala\n_START_PARAGRAPH_\nStockholms-Tidningen ble startet p\xc3\xa5 nytt i 1993 som s\xc3\xb8steravis til Aktuellt i Politiken, og gis i dag (2006) ut som ukeavis med tilknytning til det sosialdemokratiske partiet. Avisen har ca. 2500 abonnenter, hovedsakelig i Stockholmsomr\xc3\xa5det.'